**VÁLLALKOZÁSI SZERZŐDÉS**

amely létrejött egyrészről

**Színház- és Filmművészeti Egyetem**

Székhely: 1088 Budapest, Rákóczi út 21.

Adószám: 19271295-2-42

Intézményi azonosító: FI54876

Képviseli: Dr. Sepsi Enikő rektor

mint megrendelő, (a továbbiakban: **Megrendelő)**,

másrészről

**……………………………..**

Székhely: ……………………………………

Adószám: ……………………………………

Cégjegyzékszám: ……………………………………

Nyilvántartó bíróság: ……………………………………

Bankszámlaszám: ……………………………………

Pénzforgalmi szolgáltató: ……………………………………

Képviseli: …………………………………….

mint vállalkozó (továbbiakban: **Vállalkozó**, együttesen: **Felek**, külön-külön: **Fél**) között az alulírott napon és helyen, az alábbi feltételekkel:

**Preambulum**

Megrendelő, mint Ajánlatkérő Díszlet kivitelezése tárgyban a hatályos Beszerzési és Közbeszerzési Szabályzata alapján a Polgári Törvénykönyvről szóló 2013. évi V. törvény (a továbbiakban: Ptk.) XIV. Fejezete szerinti versenyeztetési eljárást folytatott le (a továbbiakban: Eljárás). A versenyeztetési eljárásban hozott döntés alapján Vállalkozó került nyertesként kiválasztásra, amely szerint Felek – a Vállalkozó jelen szerződéshez 1. sz. mellékletként csatolt ajánlata alapján – az alábbi vállalkozási szerződést (a továbbiakban: „Szerződés”) kötik meg.

1. **Szerződés tárgya**
2. Megrendelő megrendeli, Vállalkozó elvállalja **díszlet kivitelezését, helyszínre szállítását, összeszerelését** a vállalkozási szerződés (a továbbiakban: Szerződés) 2. számú mellékletét képező Feladatleírásban (a továbbiakban: Feladatleírás) foglaltak szerint.
3. A Feladatleírás szerinti szolgáltatások teljesítésének határideje: **2024. június 3.** napja azzal, hogy Megrendelő előteljesítést elfogad.
4. A teljesítés helye: 1088 Budapest, Vas u. 2c.
5. Felek a Szerződést határozott időre kötik, melynek hatálya a Felek aláírásának napjától a Szerződés I.2. pontjában rögzített határidőig, de lekésőbb a Feladatleírás szerinti szolgáltatások maradéktalan teljesítéséig terjed.
6. Felek rögzítik, hogy Vállalkozó a jelen Szerződésben foglalt Vállalkozói díj ellenében a jelen Szerződés 2. számú mellékletét képező Feladatleírás megvalósítására köteles. Vállalkozó – a Ptk. 6:244. § (1) és (2) bekezdése szerint - köteles elvégezni a Feladatleírás részét képező, de a Vállalkozói díj meghatározásánál figyelembe nem vett munkát és az olyan munkát is, amely nélkül a rendeltetésszerű használatra alkalmas megvalósítás nem történhet meg (többletmunka). Vállalkozó köteles továbbá elvégezni az utólag megrendelt, a díszlet elemek rögzítése során felmerült, előre nem látható problémák miatt szükségessé váló munkát is, ha annak elvégzése nem teszi feladatát aránytalanul terhesebbé (pótmunka).
7. A többletmunkát Vállalkozó a jelen szerződésben meghatározott Vállalkozói díj terhére köteles elvégezni, míg a pótmunka ellenértékére igényt tarthat. A Megrendelő köteles azonban megtéríteni a Vállalkozónak a többletmunkával kapcsolatban felmerült olyan költségét, amely a szerződés megkötésének időpontjában nem volt előrelátható.
8. A Felek megállapodnak abba, hogy a pótmunka csak abban az esetben válik a Szerződés részévé, amennyiben annak elvégzését a Megrendelő – jelen Szerződés I.8. pontja szerint – megrendeli a Vállalkozótól.
9. A pótmunka felmerülését/szükségességét a Vállalkozó haladéktalanul köteles jelezni a Megrendelőnek. A Vállalkozó köteles a Megrendelőnek benyújtani a pótmunka műszaki szükségességére vonatkozó írásos dokumentációt és a pótmunkával kapcsolatos díjigényét.
10. Megrendelő írásban köteles dönteni a pótmunka elrendeléséről vagy elutasításáról, valamint a pótmunka díjigényének elfogadásáról vagy elutasításáról. Megrendelő írásos döntése (pótmunka megrendelése) hiányában Vállalkozó a pótmunkát nem kezdheti meg.
11. **Vállalkozói díj és fizetési feltételek**
12. Felek megállapodnak, hogy Vállalkozó a Szerződésben foglalt szolgáltatás szerződésszerű teljesítéséért mindösszesen nettó ……………..**,- Ft + ÁFA**, azaz …………………….…. Forint + ÁFA vállalkozói díjra jogosult (a továbbiakban: Vállalkozói díj).
13. A Vállalkozó 1 db számla benyújtására jogosult a Feladatleírás szerinti szolgáltatás maradéktalan és hibátlan teljesítését követően Megrendelő által a jelen Szerződés II.4. pontja szerint kiállított teljesítési igazolás birtokában.
14. Vállalkozó tudomásul veszi és kifejezetten elfogadja, hogy a Vállalkozói díj magában foglal minden, a feladatok ellátásával összefüggő díjat, költséget, ennek megfelelően Vállalkozó a Vállalkozói díjon felül további díjigénnyel semmilyen jogcímen nem léphet fel.
15. Felek megállapodnak, hogy a Vállalkozó általi teljesítésről – Vállalkozó szerződésszerű teljesítése esetén – Megrendelő 10 munkanapon belül teljesítésigazolást állít ki. A teljesítés igazolására Megrendelő részéről a Camus igazgató jogosult.
16. Felek rögzítik, hogy Megrendelő a számlát annak kézhezvételtől számított 30 napon belül a Vállalkozó adatainál megjelölt bankszámlaszámára történő banki utalással teljesíti.
17. Felek az ellenérték teljesítési napjaként a Megrendelő bankszámlája megterhelésének napját tekintik, függetlenül attól, hogy az ellenérték összege mely napon kerül jóváírásra a Vállalkozó bankszámláján.
18. A Vállalkozó által benyújtott számlának meg kell felelnie a számvitelről szóló 2000. évi C. törvényben, az általános forgalmi adóról szóló 2007. évi CXXVII. törvényben, valamint egyéb vonatkozó jogszabályokban foglaltaknak.
19. Megrendelő csak a fentiekben meghatározott feltételeknek megfelelő számlát fogad el. A nem megfelelően kiállított számla javításából eredő késedelem idejére a Vállalkozót késedelmi kamat nem illeti meg.
20. A számlát a Megrendelő nevére és székhelyének *(1088 Budapest, Rákóczi út 21.)* címére kell kiállítani. A postai küldeményként érkező számla borítékját „Számla” felirattal kell ellátni.
21. Amennyiben Vállalkozó a számlát nem a Megrendelő fent meghatározott számlaküldési címére küldi meg és emiatt a Megrendelő a számlafizetési kötelezettségét nem tudja szerződésszerűen teljesíteni, akkor a teljesítési határidő kezdő napjának a számla rendeltetési helyére történő beérkezésének napját kell tekinteni.
22. Késedelmes fizetés esetén Megrendelő a Ptk. 6:155. §-ában meghatározott mértékű késedelmi kamatot köteles Vállalkozónak megfizetni.
23. Felek rögzítik, hogy pótmunka igény felmerülése esetén a jelen pontban írt fizetési és számlázási feltételek értelemszerűen alkalmazandóak.
24. **Vállalkozó jogai és kötelezettségei**
25. Vállalkozó a Szerződés aláírásával kötelezi magát, hogy a Szerződésben és a Feladatleírásban meghatározott feladatokat maradéktalanul, valamint a Szerződés I.2. pontjában rögzített határidőig, hibátlan minőségben teljesíti. Vállalkozó kijelenti, hogy szerződéses kötelezettségeinek ellátására a szükséges szakértelemmel és feltételrendszerrel rendelkezik. Vállalkozó köteles a teljesítés időtartama alatt az általa elvégzett tevékenységről folyamatosan tájékoztatni a Megrendelőt.
26. Vállalkozó a Szerződés teljesítése érdekében a Megrendelővel együttműködve, a Megrendelő utasításai szerint felelősségteljesen köteles eljárni. Vállalkozó köteles a teljesítés időtartama alatt a Megrendelő rendelkezésére állni.
27. Amennyiben Megrendelő a Vállalkozónak olyan utasítást ad, amely jogszabályba, a teljesítésre vonatkozó egyéb jogi normába, vagy általános szakmai szabályokba ütközik, úgy Vállalkozó az utasítást nem köteles végrehajtani, de annak jogszabályba, egyéb jogi normába vagy szakmai szabályba ütköző jellegére köteles a Megrendelő figyelmét felhívni.
28. Felek kifejezetten rögzítik, hogy a figyelmeztetés elmulasztásából eredő kárért vagy károkért Vállalkozó a Szerződés szerint felelős, ha azonban Megrendelő a figyelmeztetés ellenére az utasítását fenntartja, Vállalkozó a Szerződéstől elállhat, vagy azonnali hatállyal jogosult azt felmondani. Amennyiben Vállalkozó ezen jogával nem él, úgy a Megrendelő kockázatára, a Megrendelő utasítása szerint köteles a feladatot elvégezni.
29. Vállalkozó köteles minden olyan lényeges körülményről értesíteni a Megrendelőt, amely kedvezőtlen hatással lehet a Szerződés szerződésszerinti teljesítésének határidejére, minőségére és költségeire. Vállalkozó tudomásul veszi, hogy az értesítésnek ki kell terjednie az előidéző okokra, azok megszüntetésének lehetőségére, valamint a kedvezőtlen hatások várható mértékére, mérséklésének módjára.
30. Vállalkozó kötelezettséget vállal arra, hogy haladéktalanul értesíti Megrendelőt, amennyiben a Szerződés teljesítésére bármilyen okból részben, vagy egészben képtelenné válik. Jelen pontban meghatározott értesítési kötelezettség esetleges elmaradásából eredő károk megtérítéséért a Szerződés szerinti feltételekkel a Vállalkozó felelős.
31. Felek rögzítik, hogy Vállalkozó a Szerződés alapján a Megrendelő nevében szerződéskötési jogosultságot nem szerez, ennek megfelelően a Szerződés teljesítése során nem jogosult a Megrendelő nevében bármilyen tartalmú jogviszony létesítésére.
32. Vállalkozó kötelezettséget vállal arra, hogy a Szerződés teljesítésével összefüggésben tudomására jutó valamennyi információt bizalmasan, üzleti titokként kezel.
33. Vállalkozó tudomásul veszi, hogy a Megrendelő jogosult a Szerződés teljesítésével összefüggő tevékenységét – a Vállalkozó tevékenységének indokolatlan zavarása nélkül – bármikor ellenőrizni.
34. Vállalkozó köteles a Megrendelő felé előzetesen írásban bejelenteni, amennyiben a Szerződés teljesítése során alvállalkozót kíván igénybe venni, és alvállalkozó igénybevételére kizárólag csak a Megrendelő előzetes írásbeli hozzájárulásával jogosult. Vállalkozó az alvállalkozó tevékenységéért sajátjaként felel.
35. Felek rögzítik, hogy amennyiben harmadik személy részéről védett jogai sérelme miatt kárigény merülne fel, Vállalkozó köteles mentesíteni a Megrendelőt a kárigény alól.
36. Vállalkozó szavatol azért, hogy az általa elvégzett feladat, létrehozott eredmény a jogszabályoknak, szabványoknak, egyéb hatósági előírásoknak, szakmai követelményeknek teljes mértékben megfelel, a Szerződés céljának betöltésére alkalmas.
37. Vállalkozó köteles a szolgáltatás és az eszközök rendeltetésszerű igénybevételéhez szükséges valamennyi okiratot, dokumentációt a Megrendelő részére átadni, illetve elektronikus úton hozzáférhetővé tenni, továbbá a rendeltetésszerű használathoz szükséges tájékoztatást a Megrendelő által meghatározott személyek részére megadni.
38. Vállalkozó az általa nyújtott szolgáltatásra az átadás-átvételtől kezdődően 24 hónap jótállást vállal. A jótállási idő alatt a felmerülő meghibásodások elhárítása díjtalan.
39. Vállalkozót a szolgáltatásra vonatkozóan a Ptk. és a kötelező szavatossági időről rendelkező jogszabályok szerint szavatossági kötelezettség terheli.
40. **Megrendelő jogai és kötelezettségei**
41. Megrendelő köteles a Szerződés II. fejezetében foglaltak szerint, az ott meghatározott határidőben a Vállalkozói díjat a Vállakozó részére megfizetni.
42. Megrendelő köteles minden szükséges adatot, információt és hozzáférést biztosítani Vállalkozó számára, a Szerződésben és a Feladatleírásban meghatározott feladatainak maradéktalan ellátása céljából. Megrendelő továbbá rendelkezésre áll és kapcsolattartót biztosít a Vállalkozó számára a feladatellátással összefüggésben esetlegesen felmerülő kérdésekben történő konzultációra.
43. Megrendelő kötelezettséget vállal arra, hogy a Vállalkozó szerződésszerű teljesítését igazolja, azzal, hogy a teljesítést kizárólag akkor köteles igazolni, ha a Vállalkozó a Szerződésben és a Feladatleírásban meghatározott feladatait szerződésszerűen ellátta.
44. **Szerződésszegés és jogkövetkezményei, felelősség**
45. Felek rögzítik, hogy Vállalkozó az általa a Megrendelőnek vagy harmadik személyeknek okozott károkért a Ptk. szerinti felelősséggel tartozik.
46. Felek rögzítik, hogy amennyiben a Vállalkozó olyan okból, amelyért felelős, megszegi a Szerződés rendelkezéseit, kötbérfizetési kötelezettség terheli azzal, hogy amennyiben szerződésszegő magatartását a Ptk. 6:142. §-ban foglaltak szerint kimenti, mentesül a kötbérfizetési kötelezettség alól. Vállalkozó a kötbér összegét a Megrendelő fizetési felszólításának kézhezvételétől számított 15 napon belül köteles átutalással megfizetni a Megrendelőnek, vagy a Megrendelő jogosult a kötbér összegét a Vállalkozó egyidejű értesítése mellett a Vállalkozó díjából levonni.
47. ***Késedelmi kötbér***
	1. A fentiekkel összefüggésben Felek megállapodnak, hogy amennyiben Vállalkozó a Szerződésben meghatározott kötelezettségeinek teljesítésével olyan okból, amelyért felelős késedelembe esik, késedelmi kötbért köteles fizetni. A késedelmi kötbér alapja a nettó Vállalkozói díj. A késedelmi kötbér mértéke a nettó Vállalkozói díj 0,5% / naptári nap. Vállalkozó tudomásul veszi, hogy a késedelmi kötbér megfizetése a teljesítés alól nem mentesíti. A késedelmi kötbér maximális mértéke 30 napi tételnek megfelelő összeg.
	2. Ha a teljesítési határidő lejárta előtt nyilvánvalóvá válik, hogy Vállalkozó a Megrendelő által meghatározott teljesítési határidőre az adott feladatot nem tudja teljesíteni és a teljesítés a Megrendelőnek már nem áll érdekében, a Megrendelő a Szerződéstől elállhat, vagy azonnali hatállyal felmondhatja azt, és a Szerződés V.5. pontja szerinti meghiúsulási kötbérre jogosult, továbbá követelheti a kötbért meghaladó kárának megtérítését is.
48. ***Hibás teljesítési kötbér***
	1. Felek megállapodnak továbbá, hogy amennyiben a Vállalkozó olyan okból, amelyért felelős hibásan teljesít, hibás teljesítési kötbér fizetésére köteles. A hibás teljesítési kötbér alapja a nettó Vállalkozói díj, mértéke a hibás teljesítéssel érintett feladatra eső nettó Vállalkozói díj 10 %-a. Hibás teljesítési kötbér érvényesítése esetén a Megrendelő szavatossági igényt nem érvényesíthet.
	2. Ha a teljesítési előkészítésének fogyatékossága arra enged következtetni, hogy a teljesítés hibás lesz, a Megrendelő a fogyatékosságok kiküszöbölésére kitűzött megfelelő póthatáridő sikertelen eltelte után elállhat a jelen Szerződéstől, vagy azonnali hatállyal felmondhatja azt, és a jelen Szerződés 5.5. pontja szerinti meghiúsulási kötbérre jogosult, továbbá követelheti a kötbért meghaladó kárának megtérítését is. A hibás teljesítési kötbér érvényesítése a szavatossági igény érvényesítését kizárja.
49. ***Meghiúsulási kötbér***
	1. Vállalkozó általi teljesítés jogos ok nélküli megtagadása, illetve olyan okból bekövetkező szerződésszegés esetén, amelyért Vállalkozó felelős, a Megrendelő által gyakorolt jogszerű elállás, vagy azonnali hatályú felmondás esetén a Megrendelőt a nettó Vállalkozói díj 15 %-ának megfelelő meghiúsulási kötbér illeti meg.
	2. Felek rögzítik, hogy a kötbér megfizetése nem érinti a Megrendelő azon jogát, hogy a szerződésszegéssel okozott és a kötbér összegével nem fedezett kárának megtérítését követelje. A meghiúsulási kötbér érvényesítése a teljesítés követelését kizárja.
50. **A Szerződés megszűnése, megszüntetése**
51. A Szerződésben foglaltak maradéktalan teljesítésével minden további jogcselekmény nélkül automatikusan megszűnik.
52. Megrendelő jogosult azonnali hatállyal megszüntetni a Szerződést, amennyiben a Vállalkozó a III. fejezetben foglalt kötelezettségeinek nem tesz eleget írásbeli felszólítás ellenére sem, és a felszólításban meghatározott határidő eredménytelenül telik el.
53. Felek a Szerződés határozott idejére tekintettel a rendes felmondás jogát kizárják. A jelen pont szerinti felmondás kizárása nem érinti a Megrendelő Ptk. 6:249. §-a szerinti felmondási jogát.
54. Felek a fentieken túl jogosultak a Szerződést írásban, közös megegyezéssel bármikor megszüntetni.
55. **Kapcsolattartás**
56. Felek a Szerződéssel összefüggő kapcsolattartásra az alábbi kapcsolattartókat jelölik ki:

Kapcsolattartó az Egyetem részéről:

|  |  |
| --- | --- |
| Név:  | Mayer Gábor Miklós |
| Tel.:  | +36 (30) 126-0949 |
| E-mail:  | mayer.gabor.miklos@szfe.hu |

Kapcsolattartó a Vállalkozó részéről:

|  |  |
| --- | --- |
| Név:  |  |
| Tel.:  |  |
| E-mail:  |  |

1. Tekintettel a Felek közötti folyamatos együttműködés szükségességére, a Feleket fokozott kötelezettség terheli a tekintetben, hogy a Szerződésben megadott, vagy egyéb módon – az együttműködés során – a Szerződéssel összefüggésben közölt adataikban bekövetkezett változást haladéktalanul közöljék a másik Féllel. A jelen pontban meghatározott kötelezettség elmulasztásából eredő felelősség a mulasztó Felet terheli.
2. Felek rögzítik, hogy a Szerződés módosítására és megszüntetésére irányuló nyilatkozatokat írásban postai úton vagy futárszolgálat útján kézbesítik.
3. **Záró és vegyes rendelkezések**
4. A Szerződésben nem rendezett kérdésekre a vonatkozó hatályos magyar jogszabályok, így különösen Ptk. vonatkozó rendelkezései, valamint a Megrendelő szabályzatai, utasításai, és egyéb egyetemi előírásai az irányadók.
5. Amennyiben a Szerződés valamely rendelkezése érvénytelennek vagy végrehajthatatlannak bizonyulna, az érintett rendelkezés nem eredményezi a teljes Szerződés érvénytelenségét. A Szerződés részbeni érvénytelensége esetén a Szerződés csak akkor dől meg, ha a Felek az érvénytelen rendelkezés nélkül azt nem kötötték volna meg.
6. Felek kijelentik, hogy nincs tudomásuk olyan tényről vagy körülményről, amely a Szerződés érvényességét - akár részben is - érinthetné.
7. A Szerződés megszűnése, illetőleg az elvállalt feladatok teljesítése esetén a Vállalkozó köteles haladéktalanul visszaszolgáltatni a Megrendelőnek minden, a Szerződéssel kapcsolatosan rendelkezésére bocsátott dokumentációt.
8. Vállalkozó kötelezettséget vállal arra, hogy a Szerződés hatálya alatt, továbbá annak megszűnését, illetve bármely okból való megszüntetését követően a Szerződéssel összefüggésben tudomására jutott valamennyi információt titokban tartja, bizalmasan kezeli és azokat harmadik személynek sem szóban sem bármilyen más módon nem hozza tudomására. Vállalkozó köteles valamennyi, a Szerződéssel kapcsolatosan tudomására jutott, vagy a Szerződés teljesítése során létrejött adatot, tényt ideértve, de nem csak erre korlátozva know-howt, ügyfélkört, bármilyen szellemi alkotást –, valamint a Megrendelőre, illetve a tevékenységére vonatkozó valamennyi információt bizalmasan kezelni, azokat nyilvánosságra, illetve harmadik személy tudomására nem hozhatja, azt nem másolhatja, reprodukálhatja, kivéve, ha ehhez a Megrendelő előzetesen írásban kifejezetten hozzájárul.

A titoktartási kötelezettség megszegése, mint szándékos károkozás, a Vállalkozó súlyos szerződésszegésének minősül, és kártérítési felelősséget keletkeztet.

1. Vállalkozó kijelenti, hogy a nemzeti vagyonról szóló 2011. évi CXCVI. törvény 3. § (1) bekezdés 1. pontja alapján átlátható szervezetnek minősül. Vállalkozó tudomásul veszi, hogy a Szerződés teljesítésének teljes időtartama alatt köteles a tulajdonosi szerkezetét a Megrendelő számára megismerhetővé tenni, és a tulajdonosi szerkezetét érintő változásokról a Megrendelőt haladéktalanul értesíteni.
2. Felek kijelentik, hogy a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló 2016/679 számú Európai Parlementi és Tanácsi rendelet (általános adatvédelmi rendelet - GDPR) és az információs önrendelkezési jogról és az információszabadságról szóló 2011. évi CXII. törvény rendelkezései értelmében személyre vonatkozó személyes adatokat, különleges adatokat a hatályos jogszabályoknak megfelelően kezelik, azokat harmadik félnek nem adják ki, illetve csak a Szerződés teljesítéséhez szükséges mértékben használják fel. Vállalkozó kijelenti, hogy a Megrendelő honlapján elérhető általános és különös adatkezelési tájékoztató tartalmát megismerte és elfogadta.

Felek a Szerződést közös értelmezést követően, mint akaratukkal mindenben egyezőt, jóváhagyólag aláírják. A Szerződés 3 eredeti, egymással megegyező példányban készült, amelyből 2 példány a Megrendelőt, 1 példány a Vállalkozót illeti meg.

Mellékletek:

1. számú melléklet: Vállalkozó ajánlata
2. számú melléklet: Feladatleírás
3. számú melléklet: Titoktartási nyilatkozat

|  |  |
| --- | --- |
| Budapest, 2024. év ……hó ………napján…………………………………**Színház- és Filmművészeti Egyetem**Képviseletében: Dr. Sepsi Enikő rektorMegrendelő | Budapest, 2024. év ………hó ……..napján…………………………………….**……………………………..**Képviseletében: …………………Vállalkozó |

Pénzügyi ellenjegyzés:

Budapest, 2024. év ………. hó …… napján

……………………………………..…….

Fazekasné Helenkár Anita

gazdasági főigazgató

Jogi ellenjegyzés:

Budapest, 2024. év ………. hó …… napján

……………………………………..…….

dr. Bátaszékiné Pusztai Zsuzsanna Rita

jogi osztályvezető

1. számú melléklet

**Árajánlat**

2. számú melléklet

**Feladatleírás**

3. számú melléklet

**Titoktartási nyilatkozat**

Alulírott

Név: ……………………….., mint a ………………………. (székhelye: …………………………. adószáma: ………………………….) képviselője/megbízottja ezúton nyilatkozom az alábbiakról.

1. A Színház- és Filmművészeti Egyetem számára végzett tevékenységem során tudomásomra jutott, illetve számomra elérhetővé vált adatokat, információkat, dokumentumokat, személyes adatokat, törvény által védett titkokat köteles vagyok megőrizni, azokat harmadik személy tudomására nem hozhatom, hozzáférhetővé nem teszem.
2. Amennyiben munkavégzésem során törvény által védett adat, illetőleg a Szerződés alapján titoknak minősülő adat, információ jut tudomásomra, akkor azok tartalmának megismerését más részére nem teszem lehetővé, azok titokban tartása érdekében szükséges valamennyi elvárható intézkedést megteszem.
3. A jelen titoktartás alól felmentést a hatályos jogszabályok figyelembevételével, írásos formában, a Színház- és Filmművészeti Egyetem arra feljogosított képviselője adhat.
4. Tudomásul veszem, hogy a titoktartási kötelezettség a munka elvégzését, valamint munkaviszonyom megszűnését követően is fennáll, továbbá, hogy a fenti szabályok megsértése a hatályos anyagi és eljárásjogi szabályok szerinti polgári jogi és/vagy büntető jogi jogkövetkezményekkel járhat.
5. Munkámat különösen az alábbi jogszabályok rendelkezéseinek betartásával végzem:

a) az Európai Parlament és a Tanács (EU) 2016/679 Rendelete (általános adatvédelmi rendelet),

b) az információs önrendelkezési jogról és az információszabadságról szóló 2011. évi CXII. törvény,

c) az üzleti titok védelméről szóló 2018. évi LIV. törvény,

d) a Polgári Törvénykönyvről szóló 2013. évi V. törvény.

……………….….., 20…. …………. hónap ……nap

…………………………………

 aláírás